Diari Oficial de la Generalitat Valenciana


Sumari del DOGV 890, del 30-08-1988 (1988/811888)

DECRET 125/1988, de 16 d'agost, del Consell de la Generalitat Valenciana, pel qual s'accepta la cessió, a títol gratuït, de dos immobles situats a Vinaròs, Partida <<Sant Gregori>>, feta pel Magnífic Ajuntament de Vinaròs.
------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1988/08/16/125/dof/vci/html**

### Dades del document

Número de DOGV
:   890

Data del DOGV
:   30-08-1988

Secció del DOGV
:   DISPOSICIONS GENERALS

Número del document
:   1988/811888


Data del document
:   16-08-1988

Organisme emissor
:   Conselleria d'Economia i Hisenda

Tipus de document
:   Decret

Decret 125/1988, de 16 d'agost, del Consell de la Generalitat Valenciana, pel qual s'accepta la cessió, a títol gratuït, de dos immobles situats a Vinaròs, Partida "Sant Gregori", feta pel Magnífic Ajuntament de Vinaròs.  
L?Ajuntament de Vinaròs, en sessió plenària celebrada el dia 5 d'agost de 1987, acordà la cessió gratuita a la Generalitat Valenciana de dos immobles situats a la Partida de Gregori, marge dret del riu Cérvol, dels quals és propietari l'Ajuntament esmentat.  
Aquesta cessió la fa amb la finalitat determinant que s'hi construesca una Residència Comarcal per a Menors.  
A petició de la Conselleria de Treball i Seguretat Social s'iniciaren els tràmits legals corresponents a l'acceptació i la formalització de la cessió gratuïta dels immobles, feta a favor de la Generalitat Valenciana.  
Conformement amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Consell l'acceptació de la cessió gratuïta indicada.  
En atenció d'aquestes consideracions, a proposta del Conseller d'Economia i Hisenda i amb la deliberació prèvia del Consell en reunió del dia 16 d'agost de 1988,  
DECRETE:  
Article primer  
S'accepta la cessió, a títol gratuit, feta per l?Ajuntament de Vinaròs, dels immobles següents:  
- Finca a la Partida de Sant Gregori, marge dret del riu Cérvol, situada en el terme de Vinaròs, que ocupa una superfície de set-cents setanta metres, setanta-set decímetres quadrats, i limita: nord amb el carrer riu Cérvol, amb una façana de longitud 77'40 m.; al sud amb el carrer Antic Camí de Sant Gregori, amb una façana trencada que segueix la forma del camí, i de longitud 40'50 m. en el tram més pròxim al Pavelló Poliesportiu, i 40'15 m. en el tram més a l'est; a l'est limita amb el carrer transversal entre el carrer riu Cérvol i el carrer Camí de Sant Gregori, té una longitud de façana de 7'25 m. perpendiculars a la façana del carrer riu Cérvol, i a l'oest, amb el carrer transversal als carrers riu Cérvol i Antic Camí de Sant Gregori, travessia perpendicular que separa aquesta parcel·la del Pavelló Poliesportiu Municipal. Té una longitud de façana de 18'30 m.  
- Finca a la Partida de Sant Gregori, marge dret del riu Cérvol, situada al terme de Vinaròs, que ocupa una superfície de dos mil dos-cents trenta-nou metres quadrats, i limita: nord amb el carrer riu Cérvol, amb una façana de 91 m.; al sud amb el carrer de l'Antic Camí de Sant Gregori, amb una façana de 68 m. perpendiculars al costat est i 27'50 m. aixam- franats; a l'est amb la prolongació Passeig Marítim, amb façana fatxada de 26'50 m. cara a la mar; a l'oest limita amb travessia de 4'00 m. entre carrer riu Cérvol i el carrer de l'Antic Camí de Sant Gregori, que separa aquesta parcel·la de l'altra situada a l'oest. La longitud d'aquesta façana oest és de 11'50 m.  
Aquestes finques se segreguen, per tal que en endavant figuren com a noves i independents de la finca matriu següent:  
- Finca situada a la Partida Sant Gregori, al costat de la desembocadura del riu Cérvol, de superfície dotze mil metres quadrats, aproximadament, que limita al nord riu Cérvol, mitjançant mur de contenció; sud camí de Sant Gregori; est, camí de Sant Gregori i zona marítimo- terrestre i oest camí de Sant Gregori que la separa de finques particulars.  
Aquesta finca figura inscrita en el Registre de la Propietat de Vinaròs, llibre 94 de l'Ajuntament de Vinaròs, foli 94, finca número 11.054, inscripció 1ª.  
Article segon  
Aquesta cessió gratuïta de l?immoble referenciat comporta el compromís per part de la Generalitat Valenciana de construir en el termini de tres anys, comptadors des de la formalització d'aquesta cessió en escriptura pública, una Residència Comarcal per a Menors.  
Per la seua part, l'Ajuntament es compromet a executar la urbanització del carrer paral·lel al riu Cérvol, amb càrrec als pressuposts municipals de 1988.  
Article tercer  
La propietat dels immobles haurà d'incorporar-se a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIO FINAL  
La Conselleria d'Economia i Hisenda portarà a cap els tràmits que calguen per a l?efectivitat de tot el que disposa aquest Decret.  
València, a 16 d'agost de 1988.  
El President de la Generalitat,   
JOAN LERMA I BLASCO  
El Conseller d?Economia i Hisenda,   
ANTONIO BIRLANGA CASANOVA


Còpia Permalink ELI